ddrg/super_eurlex huggingface dataset:
Kommissionens forordning (EF) nr. 829/2003

af 14. maj 2003

om ændring af forordning (EF) nr. 225/2003 for så vidt angår forlængelse af gyldigheden for oprindelsescertifikater for svampe med oprindelse i Kina

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), senest ændret ved Kommissionens forordning (EF) nr. 453/2002(2), særlig artikel 15, stk. 1, og

ud fra følgende betragtninger:

(1) Kommissionens forordning (EF) nr. 2125/95(3), senest ændret ved forordning (EF) nr. 225/2003(4), omhandler åbning og forvaltning af toldkvoter for svampekonserves.

(2) Kommissionen har ved artikel 2 i forordning (EF) nr. 225/2003 fastsat, at importører, når de anmoder om overgang til fri omsætning i EF af svampekonserves med oprindelse i Kina, indtil den 31. maj 2003 kan fremlægge oprindelsescertifikater med stempler og underskrifter fra de kinesiske myndigheder, der er angivet i bilaget til forordning (EF) nr. 2125/95, som ændret ved forordning (EF) nr. 1286/2002(5).

(3) Medlemsstaterne har meddelt Kommissionen, at det er nødvendigt at forlænge denne frist til udgangen af september 2003, således at importens kontinuitet kan sikres.

(4) Forordning (EF) nr. 225/2003 bør derfor ændres.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

Artikel 2 i forordning (EF) nr. 225/2003 affattes således:

"Artikel 2

Med hensyn til svampekonserves med oprindelse i Kina kan importører indtil den 30. september 2003, når de anmoder om sådanne produkters overgang til fri omsætning i EF, fremlægge oprindelsescertifikater, der er stemplet og underskrevet af de kinesiske myndigheder, som er anført i bilaget til forordning (EF) nr. 2125/95, som ændret ved forordning (EF) nr. 1286/2002."

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. maj 2003.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 29.

(2) EFT L 72 af 14.3.2002, s. 9.

(3) EFT L 212 af 7.9.1995, s. 16.

(4) EUT L 31 af 6.2.2003, s. 10.

(5) EFT L 179 af 9.7.2002, s. 21.
Kommissionens forordning (EF) nr. 831/2003

af 8. maj 2003

om indstilling af fiskeri efter dybhavsrejer fra fartøjer, som fører svensk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og

ud fra følgende betragtninger:

(1) I Rådets forordning (EF) nr. 2341/2002 af 20. december 2002 om fastsættelse for år 2003 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(3), ændret ved forordning (EF) nr. 671/2003(4), fastsættes kvoterne for dybhavsrejer for 2003.

(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den kvote, der er tildelt, må anses for at være opbrugt.

(3) Ifølge de oplysninger, der er meddelt Kommissionen, har fiskeriet efter dybhavsrejer fra fartøjer, som fører svensk flag eller er registreret i Sverige, i de norske farvande syd for 62°00'N nået den kvote, der er tildelt for 2003. Sverige har forbudt fiskeri efter dybhavsrejer fra den 3. marts 2003. Denne dato bør derfor fastsættes -

UDSTEDT FØLGENDE FORORDNING:

Artikel 1

Fiskeriet efter dybhavsrejer fra fartøjer, der fører svensk flag eller er registreret i Sverige, i de norske farvande syd for 62°00'N har medført, at den kvote af dybhavsrejer, der er tildelt Sverige for 2003, må anses for at være opbrugt.

Fiskeriet efter dybhavsrejer i de norske farvande syd for 62°00'N fra fartøjer, der fører svensk flag eller er registreret i Sverige, er forbudt ligesom opbevaring om bord, omladning og landing af den ovenfor nævnte bestand fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 3. marts 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. maj 2003.

På Kommissionens vegne

Franz Fischler

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 356 af 31.12.2002, s. 12.

(4) EUT L 97 af 15.4.2003, s. 11.
Kommissionens forordning (EF) nr. 833/2003

af 14. maj 2003

om ændring af forordning (EF) nr. 174/1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2), særlig artikel 26, stk. 3, og artikel 31, stk. 14, og

ud fra følgende betragtninger:

(1) Rådets afgørelse 2003/298/EF(3) og 2003/299/EF(4) om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og henholdsvis Den Tjekkiske Republik og Den Slovakiske Republik på den anden side vedrører bl.a. indrømmelser i form af gensidige toldkontingenter, der indebærer, at Fællesskabets eksportrestitutioner bortfalder for visse produkter.

(2) For ikke at forstyrre handelen med disse lande og sikre, at kun produkter, der ikke er ydet eksportrestitutioner for, udføres til disse lande, bør der hurtigst muligt fastsættes særlige bestemmelser for udstedelse af licenser for disse lande. Med henblik herpå bør de bestemmelser, der gælder efter artikel 20b i Kommissionens forordning (EF) nr. 174/1999(5), senest ændret ved forordning (EF) nr. 754/2003(6), og efter Kommissionens forordning (EF) nr. 1369/2002 af 26. juli 2002 om fravigelse af artikel 31, stk. 10, i Rådets forordning (EF) nr. 1255/1999 for så vidt angår ankomstbeviser i forbindelse med differentierede restitutionssatser og om gennemførelsesbestemmelser for den laveste restitutionssats for visse mejeriprodukter(7), udvides til også at omfatte Den Tjekkiske Republik og Den Slovakiske Republik.

(3) Forordning (EF) nr. 174/1999 bør derfor ændres tilsvarende.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Bilag VIII til forordning (EF) nr. 174/1999 affattes som angivet i bilaget til nærværende forordning.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 16. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. maj 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 79 af 22.3.2002, s. 15.

(3) EUT L 107 af 30.4.2003, s. 12.

(4) EUT L 107 af 30.4.2003, s. 36.

(5) EFT L 20 af 27.1.1999, s. 8.

(6) EUT L 107 af 30.4.2003, s. 5.

(7) EFT L 198 af 27.7.2002, s. 37.

BILAG

"BILAG VIII

Anvendelse af artikel 20b i forordning (EF) nr. 174/1999

>TABELPOSITION>

X= Anvendelse af artikel 20b."
Kommissionens forordning (EF) nr. 827/2003

af 14. maj 2003

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1947/2002(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag.

(2) Ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 15. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. maj 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 337 af 24.12.1994, s. 66.

(2) EFT L 299 af 1.11.2002, s. 17.

BILAG

til Kommissionens forordning af 14. maj 2003 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
Kommissionens forordning (EF) nr. 894/2003

af 22. maj 2003

om fastsættelse af maksimumsrestitutionen ved udførsel af havre inden for rammerne af den i forordning (EF) nr. 1582/2002 omhandlede licitation

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2),

under henvisning til Kommissionens forordning (EF) nr. 1501/95 af 29. juni 1995 om visse gennemførelsesbestemmelser til Rådets forordning (EØF) nr. 1766/92 for så vidt angår ydelse af eksportrestitutioner for korn samt de foranstaltninger, der skal træffes inden for kornsektoren i tilfælde af markedsforstyrrelser(3), senest ændret ved forordning (EF) nr. 1163/2002(4), ændret af forordning (EF) nr. 1324/2002(5), særlig artikel 4,

under henvisning til Kommissionens forordning (EF) nr. 1582/2002 af 5. september 2002 om en særlig interventionsforanstaltning for korn i Finland og Sverige(6), særlig artikel 8, og

ud fra følgende betragtninger:

(1) En licitation over eksportrestitutionen for havre, der er produceret i Finland og Sverige til eksport fra Finland og Sverige til alle tredjelande med undtagelse af Estland, Litauen, Letland og Ungarn, blev åbnet ved forordning (EF) nr. 1582/2002.

(2) I artikel 8 i forordning (EF) nr. 1582/2002 er det fastsat, at Kommissionen på grundlag af de meddelte bud efter proceduren i artikel 23 i forordning (EØF) nr. 1766/92 kan beslutte at fastsætte en maksimumseksportrestitution under hensyntagen til kriterierne i artikel 1 i forordning (EF) nr. 1501/95. I dette tilfælde gives der tilslag til den eller de bydende, hvis bud er lig med eller lavere end maksimumsrestitutionen.

(3) Anvendelse af ovennævnte kriterier på den nuværende markedssituation for den pågældende kornart medfører, at maksimumseksportrestitutionen fastsættes til det i artikel 1 nævnte beløb.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

For bud, der meddeles fra den 16. den 22. maj 2003 inden for rammerne af den i forordning (EF) nr. 1582/2002 omhandlede licitation, fastsættes maksimumseksportrestitutionen for havre til 9,95 EUR/t.

Artikel 2

Denne forordning træder i kraft den 23. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. maj 2003.

På Kommissionens vegne

Franz Fischler

Medlem af Kommissionen

(1) EFT L 181 af 1.7.1992, s. 21.

(2) EFT L 193 af 29.7.2000, s. 1.

(3) EFT L 147 af 30.6.1995, s. 7.

(4) EFT L 170 af 29.6.2002, s. 46.

(5) EFT L 194 af 23.7.2002, s. 26.

(6) EFT L 243 af 13.9.2001, s. 15.
Kommissionens forordning (EF) nr. 892/2003

af 22. maj 2003

om afvisning af indsendelsen af eksportlicenser for visse mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2),

under henvisning til Kommissionens forordning (EF) nr. 174/1999 af 26. januar 1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter(3), senest ændret ved forordning (EF) nr. 754/2003(4), særlig artikel 10, stk. 3, og

ud fra følgende betragtning:

Markedet for visse mejeriprodukter er præget af usikkerhed. Det er nødvendigt at undgå spekulationsansøgninger, som kan fordreje konkurrencen mellem de erhvervsdrivende. Anmodninger om licenser for de pågældende produkter bør afvises og indsendelsen af anmodninger om licenser for de pågældende produkter bør suspenderes.

UDSTEDT FØLGENDE FORORDNING:

Artikel 1

Anmodninger om eksportlicenser for mejeriprodukter henhørende under KN-kode 0406 90 78 til bestemmelsessted L04, der blev indgivet mellem den 16. og den 22. maj 2003, afvises.

Indsendelse af anmodninger om eksportlicenser for mejeriprodukter henhørende under KN-kode 0406 90 78 til bestemmelsessted L04 suspenderes for perioden 23. til 28. maj 2003.

Artikel 2

Denne forordning træder i kraft den 23. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. maj 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 160 af 26.6.1999, s. 48.

(2) EFT L 79 af 22.3.2002, s. 15.

(3) EFT L 20 af 27.1.1999, s. 8.

(4) EUT L 107 af 30.4.2003, s. 5.
Kommissionens forordning (EF) nr. 897/2003

af 22. maj 2003

om bud for indførsel af majs, der er meddelt inden for rammerne af den i forordning (EF) nr. 581/2003 omhandlede licitation

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2), særlig artikel 12, stk. 1, og

ud fra følgende betragtninger:

(1) En licitation over maksimumsnedsættelsen af importtolden for majs til Portugal fra tredjelande blev åbnet ved Kommissionens forordning (EF) nr. 581/2003(3).

(2) I overensstemmelse med artikel 5 i Kommissionens forordning (EF) nr. 1839/95(4), senest ændret ved forordning (EF) nr. 2235/2000(5), kan Kommissionen på grundlag af de meddelte bud efter fremgangsmåden i artikel 23 i forordning (EØF) nr. 1766/92 beslutte, at licitationen skal være uden virkning.

(3) Under henvisning til bl.a. kriterierne i artikel 6 og 7 i forordning (EF) nr. 1839/95, bør der ikke fastsættes nogen maksimumsnedsættelse af importtolden.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

De bud, der er meddelt fra den 16. indtil den 22. maj 2003 inden for rammerne af den i forordning (EF) nr. 581/2003 omhandlede licitation over nedsættelsen af importtolden ved indførsel af majs, skal være uden virkning.

Artikel 2

Denne forordning træder i kraft den 23. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. maj 2003.

På Kommissionens vegne

Franz Fischler

Medlem af Kommissionen

(1) EFT L 181 af 1.7.1992, s. 21.

(2) EFT L 193 af 29.7.2000, s. 1.

(3) EUT L 83 af 1.4.2003, s. 36.

(4) EFT L 177 af 28.7.1995, s. 4.

(5) EFT L 256 af 10.10.2000, s. 13.
Kommissionens forordning (EF) nr. 904/2003

af 22. maj 2003

om berigtigelse af forordning (EF) nr. 880/2003 om fastsættelse af importtolden for ris

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved forordning (EF) nr. 411/2002(2),

under henvisning til Kommissionens forordning (EF) nr. 1503/96 af 29. juli 1996 om gennemførelsesbestemmelser til Rådets forordning (EF) nr. 3072/95 for så vidt angår importtold for ris(3), senest ændret ved forordning (EF) nr. 1298/2002(4), særlig artikel 4, stk. 1, og

ud fra følgende betragtning:

En kontrol har afsløret, at der har indsneget sig en fejl i bilag I til Kommissionens forordning (EF) nr. 880/2003(5). Forordningen bør derfor berigtiges -

UDSTEDT FØLGENDE FORORDNING:

Artikel 1

Bilag I til forordning (EF) nr. 880/2003 affattes som angivet i bilag til nærværende forordning.

Artikel 2

Denne forordning træder i kraft den 23. maj 2003.

Den anvendes fra den 22. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. maj 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 329 af 30.12.1995, s. 18.

(2) EFT L 62 af 5.3.2002, s. 27.

(3) EFT L 189 af 30.7.1996, s. 71.

(4) EFT L 189 af 18.7.2002, s. 8.

(5) EUT L 126 af 22.5.2003, s. 31.

BILAG

Fastsættelse af importtolden for ris og brudris

>TABELPOSITION>
Kommissionens forordning (EF) nr. 905/2003

af 23. maj 2003

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1947/2002(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag.

(2) Ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 24. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. maj 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 337 af 24.12.1994, s. 66.

(2) EFT L 299 af 1.11.2002, s. 17.

BILAG

til Kommissionens forordning af 23. maj 2003 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
Kommissionens forordning (EF) nr. 907/2003

af 23. maj 2003

om tildeling af eksportlicenser for visse mejeriprodukter, der skal eksporteres til Den Dominikanske Republik som del af det kontingent, der omhandles i artikel 20a i forordning (EF) nr. 174/1999

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2),

under henvisning til Kommissionens forordning (EF) nr. 174/1999 af 26. januar 1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter(3), senest ændret ved forordning (EF) nr. 833/2003(4), særlig artikel 20a, stk. 11, og

ud fra følgende betragtning:

Ved artikel 20a i forordning (EF) nr. 174/1999 fastsættes proceduren for tildeling af eksportlicenser for visse mejeriprodukter, der skal eksporteres til Den Dominikanske Republik som del af et kontingent, der er åbnet af dette land. De ansøgninger, der er indsendt for kontingentåret 2003/2004, overstiger de mængder, der er disponible. Derfor skal der fastsættes koefficienter for tildeling for de ønskede mængder -

UDSTEDT FØLGENDE FORORDNING:

Artikel 1

Følgende koefficienter gælder for tildelingen af mængderne for de eksportlicenser, der vedrører perioden fra 1. juli 2003 til 30. juni 2004, og som der ansøges om for de produkter, der omhandles i artikel 20a, stk. 3, i forordning (EF) nr. 174/1999:

- 0,633049 for ansøgningerne vedrørende den del af kvoten, der omhandles i artikel 20a, stk. 4, litra a), i forordning (EF) nr. 174/1999

- 0,093333 for ansøgningerne vedrørende den del af kvoten, der omhandles i artikel 20a, stk. 4, litra b), i forordning (EF) nr. 174/1999.

Artikel 2

Denne forordning træder i kraft den 1. juni 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. maj 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 160 af 26.6.1999, s. 48.

(2) EFT L 79 af 22.3.2002, s. 15.

(3) EFT L 20 af 27.1.1999, s. 8.

(4) EUT L 120 af 15.5.2003, s. 18.